ประกาศกรุงเทพมหานคร เรื่อง การกำหนดระยะเวลาการคงอยู่ของตำแหน่ง กำนัน ผู้ใหญ่บ้านแพทย์ประจำตำบล สารวัตรกำนัน และผู้ช่วยผู้ใหญ่บ้าน ในเขตกรุงเทพมหานคร
ประกาศกรุงเทพมหานคร
ประกาศกรุงเทพมหานคร
เรื่อง
การกำหนดระยะเวลาการคงอยู่ของตำแหน่ง กำนัน ผู้ใหญ่บ้าน
แพทย์ประจำตำบล
สารวัตรกำนัน และผู้ช่วยผู้ใหญ่บ้าน
ในเขตกรุงเทพมหานคร
---------
 ด้วยกรมการปกครอง
กระทรวงมหาดไทย ได้แจ้งให้กรุงเทพมหานครทราบว่า
การที่กรุงเทพมหานครยังคงตำแหน่งกำนัน ผู้ใหญ่บ้าน
แพทย์ประจำตำบล สารวัตรกำนันและผู้
ช่วยผู้ใหญ่บ้านไว้ในเขตกรุงเทพมหานครนั้นไม่สอดคล้องกับนโนบายของรัฐบาลในปัจจุบัน
เนื่อง
จากรัฐธรรมนูญแห่งราชอาณาจักรไทย พุทธศักราช ๒๕๔๐
และนโยบายของรัฐบาลมุ่งเน้นให้มีการ
กระจายอำนาจไปสู่ท้องถิ่นเพื่อให้องค์กรปกครองส่วนท้องถิ่นมีอิสระสามารถแก้ไขปัญหาและ
คุ้มครองประโยชน์ของประชาชนในท้องถิ่นได้อย่างมีประสิทธิภาพ
โดยในส่วนของกรมการปกครอง
ได้มีการเสนอพระราชบัญญัติเปลี่ยนแปลงฐานะของสุขาภิบาลที่เปลี่ยนแปลงฐานะเป็นเทศบาลทั่ว
ประเทศรวม ๙๘๑ แห่ง
จะยังคงปฏิบัติหน้าที่ต่อไปได้เท่าวาระที่เหลืออยู่แต่ ไม่เกิน ๕ ปี
 ดังนั้น
เพื่อให้บริหารราชการของกรุงเทพมหานครสอดคล้องกับรัฐธรรมนูญแห่ง
ราชอาณาจักรไทย พุทธศักราช ๒๕๔๐ และนโยบายของรัฐบาลดังกล่าว
ประกอบกับ
กรุงเทพมหานครซึ่งเป็นเมืองหลวงของประเทศและพื้นที่มีความเจริญจนสามารถยกฐานะขึ้นเป็น
ราชการบริหารส่วนท้องถิ่นทั่วทั้งเขตกรุงเทพมหานคร
จึงสมควรที่จะได้กำหนดระยะเวลาการคงอยู่
ของตำแหน่งกำนัน ผู้ใหญ่บ้าน แพทย์ประจำตำบล
สารวัตรกำนันและผู้ช่วยผู้ใหญ่บ้านของ
กรุงเทพมหานครให้สอดคล้องกับสภาพความเจริญของพื้นที่ซึ่งได้พัฒนาเจริญก้าวหน้ามาโดย
ลำดับและต่อเนื่องมาโดยตลอด
 อาศัยอำนาจตามความในมาตรา
๑๓๒ แห่งพระราชบัญญัติระเบียบบริหารราช
การกรุงเทพมหานคร พ.ศ. ๒๕๒๘
จึงให้กำหนดระยะเวลาการคงอยู่ในตำแหน่งของกำนันผู้ใหญ่
บ้าน แพทย์ประจำตำบล สารวัตรกำนัน
และผู้ช่วยผู้ใหญ่บ้านในเขตกรุงเทพมหานคร ดังนี้
 ๑. ให้บรรดาบุคคลที่เป็นกำนัน ผู้ใหญ่บ้าน
แพทย์ประจำตำบล สารวัตรกำนัน
และผู้ช่วยผู้ใหญ่บ้าน
ในเขตกรุงเทพมหานครยังคงมีอำนาจหน้าที่อยู่ต่อไปจนกว่าจะพ้นจาก
ตำแหน่งหรือครบวาระแต่ไม่เกินวันที่ ๓๐ กันยายน ๒๕๔๗
และมิให้นำกฎหมายว่าด้วยลักษณะ
ปกครองท้องที่ในส่วนที่บัญญัติถึงการแต่งตั้งกำนัน ผู้ใหญ่บ้าน
ผู้ช่วยผู้ใหญ่บ้าน แพทย์ประจำ
ตำบล
และสารวัตรกำนันมาใช้บังคับในเขตกรุงเทพมหานครนับแต่ประกาศฉบับนี้ใช้บังคับ
 ๒.
ให้บรรดาบุคคลที่เป็นสารวัตรกำนันพ้นจากตำแหน่งและหน้าที่เมื่อกำนันที่
ตนสังกัดพ้นจากตำแหน่ง
 ๓. ให้ประกาศฉบับนี้มีผลใช้บังคับตั้งแต่วันถัดจากวันประกาศในราชกิจจานุ
เบกษาเป็นต้นไป

 ประกาศ
ณ วันที่ ๑๗ มกราคม พ.ศ. ๒๕๔๓
 
พิจิตต รัตตกุล
 ผู้ว่าราชการกรุงเทพมหานคร

[รก.๒๕๔๓/พ๙ง/๔/๓๑ มกราคม ๒๕๔๓]

 อัมพิกา/แก้ไข
 ๓/๕/๒๕๔๕
  B